b'\n_START_ARTICLE_\nBoeing KC-135 Stratotanker\n_START_SECTION_\nBakgrunn og utvikling\n_START_PARAGRAPH_\nKC-135 har sin opprinnelse i passasjerflyprosjektet 367-80, som ble utvilket av Boeing p\xc3\xa5 begynnelsen av 50-tallet. 367-80 var en betegnelse valgt for \xc3\xa5 forvirre, flytypen hadde ingenting \xc3\xa5 gj\xc3\xb8re med den opprinnelige 367, og passasjerflyet ble senere kjent som Boeing 707. Strategic Air Command (SAC) var samtidig ute etter \xc3\xa5 finne en erstatning for sitt dav\xc3\xa6rende tankfly, Boeing KC-97 Stratotanker, som hadde for d\xc3\xa5rlige ytelser i forhold til bombeflyfl\xc3\xa5ten deres. SAC trengte et tankfly som kunne holde samme hastighet og fly i samme h\xc3\xb8yde som deres nye jetdrevne bombefly og bare noen uker etter at 367-80 fl\xc3\xb8y f\xc3\xb8rste gang 15. juli 1954 erkl\xc3\xa6rte flyv\xc3\xa5penet at de ville kj\xc3\xb8pe inn flytypen._NEWLINE_Tankflyvarianten fikk f\xc3\xb8rst fabrikkbetegnelsen 367-138B, og senere betegnelsen 717. Fors\xc3\xb8k med lufttanking ble gjort allerede med prototypene parallelt med utviklingen av passasjerflyvarianten, og 31. august 1956 fl\xc3\xb8y den f\xc3\xb8rste produksjonsvarianten KC-135A f\xc3\xb8rste gang.'